Leha, Leya Lawa

Leha, Leya Lawa ialah sebuah drama televisyen web Malaysia 2024 arahan Azhar Khalid terbitan Million Pictures Sdn. Bhd. Ia dibintangi oleh Bella Astillah, Didi Astillah, Muaz Zabir dan Ezaidi Aziz. Siri drama ini memulakan tayangan di Tonton dari 29 April hingga 29 Mei 2024.

Sinopsis
Mengisahkan tentang Leha (Bella Astillah), seorang gadis yang berusia 30an kekal teguh, berdikari dan kuat dalam meneruskan legasi bisnes arwah ibunya, butik pengantin di kampung.

Leha mempunyai seorang adik, Leya (Didi Astillah) yang merupakan seorang yang manja dan kuat merajuk. Leha dan Leya sama-sama mengusahakan butik pengantin peninggalan arwah ibunya dan masing-masing mempunyai kepakaran tersendiri seperti Leha pakar dalam bidang solekan serta reka bentuk manakala Leya pula mempunyai kepakaran dalam bidang masakan dan dekorasi.

Leya sedang hangat bercinta dengan Jangkho (Ezaidi Aziz) seorang anak muda yang terpengaruh dengan cara pemakaian K-Pop. Leya dan Jangkho mempunyai persamaan dari segi citarasa dan minat tetapi hubungan mereka terganggu dengan kehadiran Rahmah (Shaza Bae), bekas kekasih Jangkho. 

Kehadiran John (Muaz Zabir) dalam hidup Leha pada mulanya dianggap sebagai satu musibah, namun lama kelamaan mereka mula jatuh cinta. Kisah cinta mereka terganggu akibat pelbagai konflik yang dihadapi, tambahan mereka juga turut mempunyai jurang perbezaan umur yang jauh. Berjayakah Leha menamatkan zaman bujangnya? Apakah nasib yang bakal menimpa adik-beradik ini?

Pelakon
 Bella Astillah sebagai Leha
 Didi Astillah sebagai Leya
 Muaz Zabir sebagai John
 Ezaidi Aziz sebagai Jangkho
 Shaza Bae sebagai Rahmah
 Hazeeq Dean sebagai Hassan
 Carissa Azhar sebagai Sofea
 Amyza Aznan sebagai Mak Yah
 Fathil Dani sebagai Pak Bakar
 Ropie Cecupak sebagai Dato JP
 Wan Gegau sebagai Bobby
 Amanda Tan sebagai Azie
 Ahmad Adly sebagai NJ 
 Faizul Syaharin sebagai Emran
 Nizam Kama sebagai Aiman

Runut bunyi
 "Bermanja-manja" - Bella Astillah & Didi Astillah
 "Ikatan Asmara" - Fairuz Misran & Baby Shima
 "Sayunk I Love You" - Chombi
 "Saat Yang Bahagia" - Kugiran Wak Jeng
 "Lemak Manis" - Haziq Rosebi
 "Dari Kerana Mata" - R. Azmi
 "Duka Sebalik Tawa" - Puteri Khareeza
 "Ku Cuba" - Hariz Fayahet